Document ID: 32007R1381

KOMISJONI MÄÄRUS (EÜ) nr 1381/2007,
26. november 2007,
millega muudetakse määrust (EÜ) nr 2133/2001, millega avatakse teatavad ühenduse tariifikvoodid ja -laed teraviljasektoris (seoses ühenduse tariifsete soodustuste suurendamisega Fääri saarte kalasöödale, mis kuulub CN-koodide ex 2309 90 10, ex 2309 90 31 ja ex 2309 90 41 alla)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. juuni 1968. aasta määrust (EMÜ) nr 827/68 teatavate asutamislepingu II lisas loetletud toodete turu ühise korralduse kohta, (1)
võttes arvesse nõukogu 6. detsembri 1996. aasta otsust 97/126/EÜ ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe sõlmimise kohta, (2)
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (3) eriti selle artikli 12 lõiget 1,
ning arvestades järgmist:
(1)
EÜ ning Taani ja Fääri saarte ühiskomitee otsusega nr 1/2005 (4) on muudetud ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelise kokkuleppe (5) (edaspidi „kokkulepe”), heaks kiidetud nõukogu otsusega 97/126/EÜ, protokolli nr 3, mis käsitleb mõiste „päritolustaatusega tooted” määratlust ja halduskoostöö meetodeid.
(2)
Nõukogu tegi 13. juunil 2007 otsuse, mis käsitleb ühenduse seisukohta seoses kokkuleppe protokolli nr 4 muudatusega.
(3)
EÜ ning Taani ja Fääri saarte ühiskomitee otsusega nr 1/2007, (6) millega muudetakse kokkuleppe protokolli nr 4, muudetakse eelkõige tariifikvoodi aastast kogust kvoodi järjekorranumbri 09.0689 puhul.
(4)
EÜ ning Taani ja Fääri saarte ühiskomitee otsusega nr 1/2007 muudetud kokkuleppe protokolli nr 4 artikli 1 teise lõigu punktis 1 on sätestatud, et CN-koodide ex 2309 90 10, ex 2309 90 31 ja ex 2309 90 41 alla kuuluva kalasööda jaoks avatud tariifikvoodi puhul tõendavad Fääri saarte ametiasutused, et nende sooduskvootide raames ELi eksporditud kalasööt ei sisalda lisatud gluteeni peale teraviljas looduslikult esineva gluteeni, mis kokkusegamisel võib sattuda kalasööda sisse.
(5)
EÜ ning Taani ja Fääri saarte ühiskomitee otsuse nr 1/2007 artiklis 3 on sätestatud, et tariifikvoodi mahu suurendamine 2007. kalendriaastaks arvutatakse pro rata temporis põhimõttel alates 1. detsembrist 2007. Tariifikvoodi mahu suurendamine peaks 2007. kalendriaastal olema seepärast 833 tonni.
(6)
Seepärast tuleks komisjoni määrust (EÜ) nr 2133/2001 (7) vastavalt muuta.
(7)
Käesoleva määrusega ettenähtud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 2133/2001 muudetakse järgmiselt.
1)
Artikli 2 lõige 3 asendatakse järgmisega:
„3. Tariifikvoodi 09.0689 alusel imporditud toodete vabasse ringlusse lubamiseks tuleb esitada:
a)
päritolutõend vastavalt ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel sõlmitud kokkuleppe protokolli nr 3 (mis käsitleb mõiste „päritolustaatusega tooted” määratlust ja halduskoostöö meetodeid) artiklile 16, ja
b)
kinnitus V lisas esitatud sõnastuses, mida tõendab järgmine Fääri saarte ametiasutus:
Heilsufrøðiliga starvsstovan (Toidu-, Veterinaar- ja Keskkonnaamet)
Falkavegur 6, 2. floor.
FO-100 TÓRSHAVN
FAROE ISLANDS
Telefon: 00 298 35 64 00
Faks: 00 298 35 64 01
Teenindustelefon: 00 298 55 64 03 (avatud kuni 23.00)
E-post: HFS@HFS.FO
Veebileht: www.hfs.fo”.
2)
II lisas esitatud tekst, mis on seotud järjekorranumbriga 09.0689, asendatakse käesoleva määruse I lisas esitatud tekstiga.
3)
Käesoleva määruse II lisa tekst lisatakse V lisana.
Artikkel 2
Olenemata artikli 1 lõikest 2 on tariifikvoot 2007. kalendriaastal 10 833 tonni.
Artikkel 3
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. detsembrist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. november 2007

Labels: 3
18
17
6